Document ID: /roh_data/filtered/fineweb-2-filterrobots_roh.jsonl.gz/49256

La matta cul schluppet
- Dumengia, 26.2.2017, 17:25
In purtret da Selina Gasparin.
Sin la via al success ha la biatleta Selina Gasparin stuì surmuntar insaquants obstachels. Per pudair trenar da sajettar ha ses bab transfurmà l’anteriur stan da sajettar dals chatschaders a Puntraschigna.Ella era l’emprima e l’unica dunna en il team da biatlon svizzer ed ha stuì tschertgar suletta il recept per avair success.Als gieus olimpics a Sotschi è ses siemi daventà realitad. Ella ha gudagnà argient – l’emprima medaglia per la Svizra en il biatlon.
Dapi lura è bler sa midà. Ella è maridada, è daventada mamma e sto uss s’organisar anc meglier per dumagnar tut sut in tetg. La via a sia proxima finamira, ina medaglia als gieus olimpics en la Corea dal sid, è dentant anc lunga.